Document ID: 32005R0944

32005R0944
L 159/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 944/2005 НА КОМИСИЯТА
от 21 юни 2005 година
за временно преустановяване прилагането на някои разпоредби на Регламент (ЕО) № 331/2005
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1),
като взе предвид Регламент (ЕО) № 331/2005 на Комисията от 25 февруари 2005 г. за определянето на помощта, упомената в Регламент (ЕО) № 1255/1999 на Съвета за частно съхранение на масло и сметана и за дерогация от Регламент (ЕО) № 2771/1999 (2), и по-специално член 1, параграф 3 от него,
като има предвид, че:
(1)
Заявленията за договори за частно съхранение, предвидени по силата на член 1, параграф 1, буква б) от Регламент (ЕО) № 331/2005, възлизат на 110 000 тона.
(2)
Тъй като е изпълнено това условие, прилагането на член 1, параграф 1, буква б) и на член 1, параграф 2 следва да бъде временно преустановено,
ПРИЕ НАСТОЯЩИЯ РЕГЛАМЕНТ:
Член 1
Прилагането на член 1, параграф 1, буква б) и на член 1, параграф 2 от Регламент (ЕО) № 331/2005 временно се преустановява, считано от 23 юни 2005 г.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 юни 2005 година.

Labels: 3
17
6